འདུག་པ། མི་མང་པོ་འདུག་པ་ལ། མོན་མོ་ལྟ་བུ་
77

ཞིག་གིས་མི་འདི་རྣམས་ལ་རྔ་བརྡུང༌། རི་དྭགས་འདི་ཚོ་ལ་འདི་བྱིན་ཟེར་ནས་འོ་མ་ཐོད་ཕོར་གང་གཏད།
འདིས་འདི་ཙམ་མི་ཁྱེད་བྱས་པས། ཁྱོད་རང་འཐུང་དང་འདིར་མ་ཟད་རིགས་དྲུག་གི་སེམས་ཅན་ཐམས་
ཅད་ལ་ཐོབ་འོང་ཟེར། བླ་མ་རྣམས་ཀྱིས་ཟངས་ངེད་ཀྱིས་མགར། ཟངས་སྐད་མིས་འདོན་པ་ཞིག་འོང་
བར་འདུག་གསུངས། དེ་ནས་འགོང་སྟོན་བྱ་བ་ཡུལ་ཕྱོགས་པ་ཞིག་ཡོད་པ་དེ་ལམ་གྲོགས་སུ་ཁྲིད་དེ་ལ་
སྟོད་ཕྱོགས་སུ་གཏད་དེ་བྱོན། སེང་སློབ་ཟེར་བར་མགོ་ཚད་ཀྱིས་བསྙུན་ཏེ་འཆི་བ་ལ་ཐུག་པ་ཞིག་བྱུང༌།
གཙང་གི་ཚོང་འདུས་འགུར་མོར་འགོང་སྟོན་ན་ནས་ལུས། རས་པ་ཞིག་དང་ཐུག་པས། བླ་མས་ཁྱོད་ལ་
གདམས་ངག་མྱུར་དུ་སྟོན་པར་འདུག བླ་མའི་ཞལ་ནས་ད་གཟོད་དབུས་པ་སྟོན་པ་གཅིག་གིས་འགྲོ་བ་
མང་པོ་ཕན་པ་ཡོད་གསུང་གིན་སྣང་ཟེར་བ་གསན་པ་དང༌། སྤྲོ་བདེ་བཀྲ་ཤིས་སྒང་དུ་བུད་མེད་རྒན་པ་
རས་གོས་ཀྱི་སྟེང་དུ་སྐེ་རག་སློད་དེ་བ་བཅིངས་པ་ཞིག་དང་འཕྲད་པས་དེ་ན་རེ། དོ་ནུབ་སླེབ་ས་མེད་ངའི་
ཁང་པའི་སྟེང་དུ་བཞུགས་ཟེར་སྟེ་བསྙེན་བཀུར་བྱས་ནས། ང་ཁར་སང་བླ་མའི་དྲུང་དུ་ཕྱིན་པས། དབུས་
ནས་བཀའ་གདམས་ཀྱི་སྟོན་པ་གཅིག་མཇལ་དུ་འོང་གི་དེའི་མཇལ་ སྣ་ སུས་ བྱས་ པ་ དེ་ ངན་སོང་ གི་
འཇིགས་པ་མེད་ཅེས་གསུངས། ངའི་བུ་མོ་སྒོམ་མ་ཞིག་ཡོད་པ་དེ་ལ་མཇལ་སྣ་འཆོལ་བ་ཡིན་ཟེར་བས་
ཁོང་པས་མཁྱེན་ལུགས་ཀྱིས་བདག་སྐལ་ལྡན་ཞིག་ཡིན་འདུག་སྙམ་པའི་ཐུགས་རྒྱལ་ཅུང་ཟད་སྐྱེས་པ་བླ་
མས་མཁྱེན་ཏེ་ཟླ་ཕྱེད་དུ་མཇལ་ཁ་མ་བཏང༌། དེ་ནས་བླ་མ་ཕ་བོང་ཞིག་གི་སྟེང་ན་བཞུགས་པ་མཇལ།
གསེཪ་ཞོ་བཞི་དང་ཇ་ཞོ་གང་ཕྱག་རྟེན་དུ་ཕུལ་བས། ཞལ་ནས་གསེར་དང་བན་རྒན་ལོ་རུས་མི་མཐུན།
ཇ་ བསྐོལ་བའི་ཐབ་སྤྱད་མེད། ཁྱོད་རང་གི་ཆོས་རྒྱགས་གྱིས་གསུངས། མིང་ཅི་གསུངས་པས། བསོད་
ནམས་རིན་ཆེན་ལགས་ཞུས་པས། བསོད་ནམས་ཚོགས་ཆེན་བསགས་ལས་བྱུང༌། འགྲོ་བ་ཀུན་གྱི་རིན་པོ་
ཆེ། བྱ་བ་ལན་གསུམ་གསུངས། ཆང་ཐོད་ཕོར་གང་གསོལ་ཞིང་འདུག་པ་གནང་བ་ལྷག་མེད་དུ་གསོལ།
སྣ་ ་ལེན་གྱི་མགུར་མ་ཞིག་གསུངས། ཁྱོད་ཀྱིས་དབང་ཁྲིད་འདྲ་ཨེ་ཐོབ་གསུངས་པས། དགེ་བཤེས་མར་
ཡུལ་བ་ལ་བདེ་དགྱེས་གསང་གསུམ་དང་བདག་མེད་མ་ཕག་མོ་གཞུང་དྲུག་གི་དབང་བསྐུར་ཐོབ། བདག་
ལ་ཞག་བཅུ་གསུམ་ལ་མི་གཡོ་བའི་ཏིང་འཛིན་བཟང་པོ་ཡོད་ཞུས་པས། ཧ་ཧ་གསུངས་ནས་བཞད་མོ་
ཆེན་པོ་མཛད། དེ་རྣམས་ཀྱང་ཡག་པོ་ཡིན་མོད་ཁམས་གོང་མའི་འབྲས་བུ་ཙམ་ཐོབ་སྲིད། ལར་བྱེ་མ་
བཙིར་བས་མར་ཁུ་མི་འབྱུང༌། ཏིལ་འཚིར་ན་འོང་བ་ཡིན། ངའི་གཏུམ་མོ་ཨ་ཐུང་འདི་བསྒོམ་དང་སང་ད་
78

ཚོད་ཙམ་སེམས་ཀྱི་ངོ་བོ་མཐོང་ནས་འོང་གི། ལར་བོད་ཀྱི་སྙིང་ལ་འདྲེ་ཞུགས་ཏེ། ཨ་ཏི་ཤ་ལ་སྔགས་
འཆད་དུ་མ་བཅུག་མི་མང་པོ་ཕུང་ཞེས་གསུངས། མེ་ལོང་སིན་རའི་དཀྱིལ་འཁོར་ལ་བརྟེན་པའི་བྱིན་
རླབས་དང༌ ། དཔལ་འཁོར་ལོ་བདེ་མཆོག་གི་དབང༌དང༌། བསྲེ་འཕོ་གནད་ཀྱི་མན་ངག་སོགས་སྩལ།
བསྒོམ་པས་ཡུན་ཐུང་ངུ་ནས་ རྩ་རླུང་གི་དྲོད་རྟགས་ཤར། ལྕམ་ལྷན་ཅིག་སྐྱེས་པའི་སྒྲོན་མ་དཔེ་གཉེར་
མཛད་པས་ཆོས་འདི་དང་འདི་ཞེས་ཁུང་བསྟན་པས་རྗེ་བཙུན་གྱིས་དབང་དང་གདམས་པ་ཐམས་ཅད་བུམ་
པ་གང་བྱོའི་ཚུལ་དུ་གནང༌། དེ་ནས་རྟགས་མཚན་དུ་མ་བྱུང་བ་རྣམས་རིམ་པར་ཞུས་པས་ རྩ་འདི་དང་
འདིར་རླུང་ཞུགས་པའི་རྟགས་ཙམ་ཡིན་གྱི་བཟང་ངན་གང་ཡང་མིན་གསུངས། དེ་ནས་མཐར་སྨན་བླ་
མཆེད་ བདུན་ ཞལ་ མཇལ། · ལོངས་ སྐུའི་ ཞིང་ ཁམས་ རབ་ འབྱམས་ རྣམས་ མཐོང་ ཤཱཀྱ་ ཐུབ་ པ་ དང་
སངས་རྒྱས་སྟོང་རྩ་གཉིས་མཇལ་བས་བླ་མ་ལ་ཞུས་པས་ད་ནི་ཡི་དམ་ལྷའི་ཞལ་མཐོང་སྟེ་ལོངས་སྤྲུལ་
གཉིས་དངོས་སུ་མཐོང་། ཆོས་སྐུ་ད་གཟོད་མཇལ་བར་འདུག་གི། ད་དབུས་སུ་སོང་ལ་བསྒོམ་གསུངས་
ནས། བུ་སྟོན་པ་དབུས་སུ་བཞུད་མི་བཞུད། །ཅེས་སོགས་ཀྱི་རྫོང་མགུར་གསུངས། ཤར་སྒམ་པོ་གདར་
གྱི་རི་བོ་ནི། །རི་རྒྱལ་པོ་གདན་ལ་བཞུག་པ་འདྲ། སོགས་དང༌། རི་དེ་ཡི་མགུལ་དུ་གདུལ་བྱ་ཡོད། །ཁྱོད་
དེ་རུ་སོང་ལ་འགྲོ་དོན་སྒྲུབ། །ཞེས་སོགས་ལུང་བསྟན་མང་པོ་མཛད། བུ་ཁྱོད་ཀྱི་མིང་ཡང་དགེ་སློང་རྡོ་རྗེ་
འཛིན་པ་འཛམ་གླིང་གྲགས་པ་ཞེས་བྱ་བ་ཡིན་ནོ་གསུངས། དེ་ལྟར་རྗེ་བཙུན་གྱི་དྲུང་དུ་ཟླ་བ་བཅུ་གསུམ་
བཞུགས་ནས་དབུས་སུ་ཕེབས། རྗེ་བཙུན་གྱིས་སྐྱེལ་ཐུང་གནང༌། མེ་ལྕགས་གཅིག་དང་ཨ་རུ་ར་གསེར་
མདོག་ གཅིག་ གནང་ གདམས་ ངག་ འདི་ ལ་ བསྟེན་ ནས་ ང་ ལ་ ཉམས་ མྱོང་ ཁྱད་ པར་ འཁྲུངས་ པ་ ཡིན་
གསུངས་ཏེ། རླུང་སེམས་དབྱེར་མེད་ཀྱི་ཁྲིད་མཛད་དེ་ལུགས་གཉིས་ཀྱི་ཞལ་ཏ་མང་དུ་སྩལ། བུ་ཁྱོད་ཡོས་
དང་རྟའི་མཚམས་ལ་བྲིན་དང་སྙེ་ནམ་གྱི་རི་ལ་སླེབ་པར་གྱིས་ཤིག་གསུངས་ནས། བུ་སྤྲོས་བྲལ་སེམས་
ལ་ཤར་དུས་སུ་སོགས་གསུངས། དེ་ནས་རྗེ་བཙུན་ཡར་ཕེབས་ནས། མདངས་བདག་གི་རྨི་ལམ་ཁོ་བོའི་
གནས་ནས་བྱ་རྒོད་ཞིག་འཕུར་སོང༌། རི་ཆེན་པོ་ཞིག་གི་རྩེར་བབ་དེར་ངང་པ་མང་པོ་འདུས་ངང་པ་རེ་ལ་
ངང་པ་ལྔ་བརྒྱ་རེས་བསྐོར་ཏེ་ཕྱོགས་ཐམས་ཅད་དུ་འཕུར་སོང་བས་ལུང་པ་ཐམས་ཅད་སེར་ཉོག་སྟེ་སོང་
བ་རྨིས། ཁོ་བོ་རྣལ་འབྱོར་པ་ཡིན་པ་ལ། རྗེས་འཇུག་རབ་བྱུང་མང་པོ་འོང་བ་འདུག་གསུངས་སོ། །དེ་
ནས་རྗེ་ཉིད་དབུས་སུ་ཕེབས། དགེ་བཤེས་སྨྱུག་རུམ་པ་དང་མཇལ། ཁྱོད་ལ་རྣལ་འབྱོར་པའི་ཡོན་ཏན་ཅི་
79

ཡོད་གསུངས་པས། རླུང་ཕྱི་ནང་དུ་མི་རྒྱུ། རྟོགས་པ་ནམ་མཁའ་དང་མཉམ་ཞུས་པས་ཁྱོད་ལ་ཡོན་ཏན་
བཟང་པོའི་སྐྱེས་འདུག་འགྲོ་དོན་གྱིས་གསུངས་པས་བདག་ཚེ་མེད་པ་ཞུས་པས་ཚེའི་གདམས་པ་སྒྲོལ་མ་
ཡིད་བཞིན་འཁོར་ལོའི་གདམས་པ་གནང༌། དེ་ནས་ལོ་དྲུག་ཏུ་བཀའ་གདམས་པའི་ཁྲོད་དུ་ཚུད། བྱ་ཆ་
ཆོས་སྤྱོད་ལ་གཡེངས་པས་སྔར་གྱི་ཏིང་འཛིན་དེ་སྟོར་བས། སྔར་རྗེ་བཙུན་གྱིས། ཕྱག་རྒྱ་ཆེན་པོ་བསྒོམ་
དུས་སུ། །ལུས་ངག་དགེ་སྦྱོར་མ་བརྩོན་ཅིག །མི་རྟོག་ཡེ་ཤེས་ཡལ་དོགས་ཡོད། །གསུངས་པ་དྲན་ཏེ་རྩེ་
གཅིག་ཏུ་བསྒོམ་པས་རྗེ་བཙུན་མདུན་དུ་ཡེར་གྱིས་བྱོན་པའི་སྣང་བ་བྱུང༌། དེ་ནས་ལོ་དྲུག་ཏུ་གཉལ་སེ་བ་
ལུང་དུ་བསྒོམས་པས་དྲོད་དང་ཏིང་འཛིན་ཀློང་དུ་ཆུད། ཕྱག་རྒྱ་ཆེན་པོའི་གནས་ལུགས་བཅོས་མིན་དུ་
གཟིགས་ནས་རྟོགས་པའི་མགུར་བཞེངས། བོ་དྷི་ཙེའི་ཕྲེང་རྡོག་ཉེར་གཅིག་ཡོད་པ་ཕྱག་གིས་གླང་མའི་
སྡོང་པོ་ཞིག་ལ་བསྡོམས་ཏེ། ང་རྒྱལ་བས་ལུང་བསྟན་པ་ཡིན་ན་ཤིང་འདི་ལ་ཤིང་འདི་སྐྱེ་བར་གྱུར་ཅིག་
གསུངས་པའི་མོད་ལ་ཡལ་འདབ་དང་བཅས་པ་འཁྲུངས་པས་བཀའ་གདམས་པའི་བཙུན་པ་རྣམས་བྱ་ཆ་
ཆོས་སྤྱོད་མི་བྱེད་ཞུ་བའི་སྐུར་པ་སངས། དེ་སྐབས་བླ་མའི་བཀའ་བཞིན་གསེར་ཞོ་བཅུ་གཉིས་བསྣམས་
ནས་ལ་སྟོད་དུ་ཆས་པ་ན། ཡར་ལུང་གི་མདར་སླེབ་ཙམ་ན། གཙང་ནས་འོང་བའི་ཚོང་པ་དང་འཕྲད་དེ་རྗེ་
བཙུན་རྟ་ཟླའི་ཚེས་བཅུ་བཞིར་ཆོས་དབྱིངས་སུ་གཤེགས་ཟེར་ནས་ཕྱག་འཁར་དང་ན་བཟའི་རས་ཞིག་
མཆོད་པའི་རྟེན་དུ་བསྐུར་འདུག་པ་ཡང་གཏད་པའི་མོད་པ་བཤུམ་བཞིན་དྲན་མེད་དུ་བརྒྱལ་བ། ཞལ་
རས་ ལ་ ཆུ་ཕུལ་ནས་ སངས་ པར་བྱས། གསེར་རྣམས་བྲིན་སྙེ་ནམ་ཕྱོགས་སུ་མཆོད་པར་མཛད་དོ།
།དེ་
ནས་ཤོ་སྒོམ་བྱང་ཡེས་བྱ་བ་དེ་ཕྱགས་ཕྱིར་འབྲངས་དེར་ཐུགས་གཡེངས་ཆེས་པས་འོལ་ཀར་ཕེབས། རི་
ཁྲོད་དུ་ལོ་བདུན་བཞུགས། ཕྱག་རྒྱ་ཆེན་པོའི་རྟོགས་པ་སྒོམ་མེད་དུ་ན་འཕར། དེར་ཡང་ཟང་ཟིང་གི་འདུ་
ལོངས་ཆེ་ནས་དབྱར་འོ་དེ་གུང་རྒྱལ་གྱི་གངས་ལ་བཞུགས་སྐབས། ཡར་ལྷ་ཤམས་པོ་མདུན་དུ་བྱུང་སྟེ།
ཁྱེད་འདིར་བཞུགས་ནའང་ངས་ཡོན་བདག་བྱེད་པ་ཡིན་ཏེ། ང་ཡི་བུ་དྭགས་ལྷ་སྒམ་པོ་ཅན་དུ་བཞུད་ཅིང༌།
ཁོས་ཁྱོད་ཀྱི་ཞབས་ཕྱི་བྱེད་པར་འགྱུར་རོ་ཟེར། དེ་ནས་དྭགས་ལྷ་སྒམ་པོར་ཕེབས། བླ་མས་ལུང་བསྟན་
པའི་གནས་སུ་མཁྱེན། ལོ་བཅུ་གཉིས་སུ་འདག་སྦྱར་དགོངས། ཟངས་ལུང་དུ་འཇག་སྤྱིལ་བཟོས། ཆུའི་
བཅུད་ལེན་མཛད་དགོངས་ནས་ལེན་དུ་བཏང་ཙ་ན། རས་སྒོམས་རས་པས་ཆུ་ག་ནའང་མི་འདུག་ཟེར།
ཁར་སང་བསྡད་པའི་བྲག་རྩའི་སྟན་ཆུང་དེ་སོལ་དང་གསུངས་པས། བལྟས་པས་ཆུ་མིག་ཞིག་རྡོལ་འདུག་
80

གོ །དེར་བུད་མེད་ལུས་ལ་ཐལ་བ་བྱུགས་པ་ལག་ན་རྨ་བྱའི་སྒྲོ་བཟུང་བ་ཞིག་གིས། བཅུ་གཉིས་འདག་
སྦྱར་ དགོས་ པ་ཆུང༌ ། །བཅུ་ གཉིས་ བསྟན་ པ་ སྤེལ་ན་ མཆོག་ཟེར། དེ་ནས་ ཞག་ཁ་ཤས་ནས། གཙང་
གི་ཀློག་སྐྱ་སྟོན་པ་བྱུང༌། དེ་ནས་རྒྱལ་བ་ཁྱུང་ཚང་པ། དགེ་བཤེས་གཉེན་ནག གཉགས་དམར་པོ་རྣམས་
རིམ་པར་བྱུང༌། དེ་རྣམས་ལ་ཁྲིད་ཚར་བ་དང་དབུས་གཙང་ཁམས་གསུམ་གྱི་སྣོད་དང་ལྡན་པའི་མི་རྣམས་
དུས་གཅིག་ལ་འདུས་པ་ལྟ་བུར་ཚོགས། གདམས་ངག་བཏབ་པས་རིང་པོར་མ་ལོན་པས་ཉམས་མྱོང་ཁྱད་
པར་རྩ་རླུང་གི་ཡོན་ཏན་མངོན་པར་ཤེས་པ་དྲུག་ཀ་དུས་གཅིག་ལ་ཤར་བ་དཔག་ཏུ་མེད་པ་བྱུང༌། དེ་
ཐམས་ཅད་མ་དག་པའི་དངོས་པོ་མི་འཆང་ཞིང་སྦྱངས་པའི་ཡོན་ཏན་བཅུ་གཉིས་སོགས་ལ་གནས་པ་ཤ་
སྟག་སྟེ། ཏིང་འཛིན་རྒྱལ་པོ་ལས། སྐྱེས་བུ་དམ་པ་མྱ་ངན་ཡོངས་འདས་ནས། །མ་རུངས་དུས་ན་བདག་
གིས་མདོ་འདི་གཟུང་། །དེ་ཡི་ཚེ་ན་ཏིང་འཛིན་དག་པ་དག །ལྔ་བརྒྱ་ལས་ནི་མི་ཉུང་དེར་འབྱུང་ཏེ། །མདོ་
སྡེ་མཆོག་འདི་རྒྱ་ཆེར་གཟུང་བ་ལ། དེ་དག་སྔོན་དུ་འདྲེན་པ་གཞོན་ནུ་ཡིན། །ཞེས་གསུངས་པའི་བྱང་ཆུབ་
སེམས་དཔའ་སངས་རྒྱས་ལ་མ་འོངས་པའི་དུས་ན་མདོ་སྡེ་ཟབ་མོ་འཛིན་པ་ལ་སྨོན་ལམ་བཏབ་པ་དེ་
རྣམས་སོ། །མདོ་འདི་ནི་སྒྱུ་མ་ལྟ་བུ། དཔའ་བར་འགྲོ་བ། རྡོ་རྗེ་ལྟ་བུའི་ཏིང་འཛིན་རྣམས་ཞིབ་མོར་བསྟན་
པས་ཤཱནྟི་པའི་ཤེས་ཕྱིན་གྱི་མན་ངག་དང༌། དབུ་མ་རྒྱན་འགྲེལ་ལས་ཀྱང་ཞིབ་པར་གསུངས་ཤིང༌། རྗེ་ས་
པཎ་གྱིས་སེམས་ཙམ་རྣམ་མེད་པའི་བསྒོམ་ལ་ཕྱག་རྒྱ་ཆེན་པོར་བཏགས་པ་ཞེས་གསུངས་ཤིང་རྗེ་ཆོས་ཀྱི་
དབང་ཕྱུག་སོགས་ཀྱིས་གནས་ལུགས་ཕྱག་རྒྱ་ཆེན་པོ་ཏིང་ངེ་འཛིན་ཐམས་ཅད་ཀྱི་རྒྱལ་པོ་ཞེས་དོན་
གཅིག་ཏུ་བཞེད་པ་ཉིད་དོ། །གྲུབ་པ་བརྙེས་པའི་རྫུ་འཕྲུལ་ནི་མཐའ་ཡས་ཀྱང་ཁ་ཤས་སྨོས་ན། ཡོན་
བདག་དགྱེཪ་འབུམ་ཅན་དུ་རབ་གནས་ཉི་མ་གསུམ་ལ་མཛད་ཅིང༌། ཉེ་གནས་འགའ་རེའི་སྣང་ངོར་
དྭགས་པོའི་སྒོམ་ཁང་དུ་འདག་སྦྱར་སྨྲ་བཅད་མཛད་ནས་བཞུགས་པ་དང༌། ཉེ་གནས་འགའ་ཞིག་གིས་ནི་
བཤད་སྒྲུབ་སྤེལ་མར་མཛད་པས་མཐོང༌བ་དང༌། ཡང༌འབྲོག་ཁྱི་རྫིའི་འཁྲུག་པ་སྡུམ་པར་ཕེབས་པས་
སྒོམ་ཆེན་པ་སྔོན་ལ་བཏང་ནས་རྗེ་ཉིད་འཇའི་ལམ་ནས་ཕེབས་ཏེ་འཁྲུག་པ་སྡུམ་པ་དང༌། ནང་ཞོ་བུར་
འདྲེན་འོངས་པའི་ཚེ་ཟད་པར་ས་དང་ཆུ་དང་མེ་དང་ནམ་མཁའི་སྤྲུལ་བསྒྱུར་དང༌། ཡོན་བདག་དར་རྒྱལ་
ལ་མཆོད་རྟེན་དུ་སྤྲུལ་པ་དང༌། སྐུ་ལ་གྲིབ་མ་མེད་པ་དང༌། ནམ་མཁའི་ལམ་ནས་གཤེགས་པ་དང་སྐྱིལ་
ཀྲུང་དུ་བཞུགས་པ་དང༌། ཕུག་པ་ཆེར་མ་སོང་བའི་ནང་དུ་སྐུ་དྭགས་ལྷ་སྒམ་པོའི་རི་ཙམ་མཛད་པ་དང༌།
81

སྒོམ་པ་ཤེར་གཞོན་གྱིས་སྤྱན་དྲངས་པར་ཁོ་པ་བེར་ཕྱམ་ཁུར་དུ་སྔོན་དུ་སོང་བའི་ཕེབས་ཟིན་པ་དང༌།
ཡང་རྩེ་འབྱུང་གནས་ཡེ་ཤེས་ཀྱིས་སྤྱན་དྲངས་ནས་དེར་ཕེབས་པ་དང་གཟིམ་ཁང་དུ་བཙུན་ཆུང་གཅིག་ལ་
ཆོས་སྟོན་པའི་སྐུའི་བཀོད་པ་གཉིས་མཛད་པ་དང༌། འགར་ལ་བདེ་མཆོག་བཅུ་གསུམ་མའི་དབང་མཛད་
པས་བདེ་མཆོག་ཏུ་སྤྲུལ་པ་དང༌། བྱང་ཆེན་མཆོད་རྟེན་རི་ཙམ་དུ་སྤྲུལ་ཏེ་གཟིམ་ཆུང་མི་ལྔ་ཤོང་བར་ཚུད་
པ་དང༌། ལུས་སྣང་སེམས་གསུམ་གཅིག་ཏུ་འདྲེས་པས་ཀ་ བ་ ལ་ ཕྱག་མ་ཐོགས་པ་དང༌། གཙང་པོར་
འདིང་བ་བཏིང་སྟེ་ཆུ་གཞུང་དུ་ཕེབས་པ་དང༌། བདུད་རྩི་ཐབ་སྦྱོར་གྱི་ཕྱག་རྒྱ་མཛད་པས་སྐུ་བདུན་ནས་
གྲངས་མེད་བར་དུ་སྤྲུལ་པ་དང༌། མཁའ་འགྲོ་འབུམ་སྡེར་ཆོས་གསུངས་པ་སོགས་འབྱམས་སུ་ཀླས་སོ། །
དགེ་བཤེས་བྱ་ཡུལ་བ་དང་ཆོས་གསན་རེས་མཛད། དགེ་བཤེས་ཁྱུང་ཚང་བས་བཙུན་སར་འདི་རྣམས་ལ་
དང་པོ་འདུལ་མདོའི་འཆད་ཉན་རེ་བྱེད་མི་སྩལ་པར་དང་པོ་ནས་སྒོམ་རྒྱག་ཏུ་གནང་བ་འདི་ཅི་ཡིན་བསམ་
པས། དེ་ནུབ་རྨང་ལམ་དུ་སྒམ་པོ་རི་ལུང་ཐམས་ཅད་བྲག་ཕུག་གིས་གང་བའི་ནང་དུ་མཆོད་རྟེན་བཟོ་
ལེགས་པར་རྫོགས་པ་ནས་གཟུགས་དོད་ཙམ་ཡན་གྱིས་ཁེངས་པར་ལྷ་དང་བཅས་པས་མཆོད་པར་རྨིས་
པས། རྗེ་ཡིས་ཁྱོད་ཀྱིས་ངའི་བཙུན་ཆུང་འདི་ཀུན་བརྙས་པ་ཆེན་པོ་བྱེད་ཀྱང་ཁྱོད་ཀྱི་རྨི་ལམ་དུ་བྱུང་བ་དེ་
ཀ་ཡིན་གསུངས། ར་རྫི་རས་པ་མཚན་ཐོས་པ་ཙམ་དང༌། རྒྱ་སྒོམ་རྡོར་སེང་གི་ཞལ་མཇལ་བ་ཙམ་གྱིས་
སྒོམ་སྐྱེས། ·ཉ་སྟོན་དང་ཤེ་ སྒོམ་ གཉིས་ ཆོས་ ཞུཪ་ ཕྱིན་ པས་ ལམ་དུ་རྟོགས་པ་འཁྲུངས་པ་དང༌ ། ཡར་
འབྲོག་མར་ཡུལ་བྱ་བས་བསྙེན་རྫོགས་བྱས་བསྒོམ་ཞུས་པ་ཆོས་མགོ་མ་ཐོན་ཁྱིམ་པར་གྱུར་པ་ཞིག་མཚན་
མོར་བསྒོམས་པས་སྤུར་ལ་རིང་བསྲེལ་ཕྱུར་བ་སོགས་བཤད་ཀྱིས་མི་ལངས་པ་ཁོ་ནར་སྣང་ངོ༌། །སྐྱེ་བ་
གཅིག་གིས་ཐོགས་པའི་བྱང་ཆུབ་སེམས་དཔའ་ཞལ་གྱིས་བཞེས་པ་སྟེ། ཏིང་རྒྱལ་ལས། ཡེ་ཤེས་བླ་མེད་
འདི་ནི་རབ་བསྒྲུབས་ནས། །ཕྱི་དུས་མོད་ལ་དེ་ནི་འཇིག་རྟེན་དུ། །རྒྱལ་བ་དྲི་མེད་འོད་ཅེས་བྱ་
བར་འགྱུར། །ཟླ་འོད་གཞོན་ནུར་གྱུར་པ་བདག་ཉིད་ཀྱིས། །ལུང་བསྟན་འདི་ཐོས་དགའ་བ་རྒྱས་འགྱུར་